**Îmbătare**

*Samoila*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Te îmbeţi cu apă rece!

Spune-o vorbă din popor,

Bei din ea, şi foamea-ţi trece

Ca oricărui muritor.

Obligat de-a ta structură,

Trăieşti timpul căutând

Adevărul din scriptură,

Naiv bulgăr de pământ!

Devenirea te-nspăimântă,

Cugetarea-ţi nu petrece,

Te munceşte, te frământă

Şi te-îmbeţi cu apă rece.

Zguduit de bucuria

Scormonirii în abis

Îţi scoţi mândru pălăria

Şi te-ntrebi: E oare vis?

Nu e vis, dar poate fi,

Să te-mbeţi cu apă rece,

Tot sperând că vei găsi

Doar un adevăr din zece.